stanford-oval/wikipedia huggingface dataset:
พินอิน
ท้ายพยางค์ (เสียงสระและเสียงพยัญชนะสะกด)

อักษรพินอินจะปรากฏเป็นตัวหนา และปรากฏเป็นสองรูปแบบได้แก่ รูปแบบที่ไม่มีเสียงพยัญชนะต้น และรูปแบบที่มีเสียงพยัญชนะต้นซึ่งจะมีขีดนำหน้า
| ตัวท้าย | ตัวท้าย | ตัวจบ> ∅ | ตัวจบ> ∅ | ตัวจบ> ∅ | ตัวจบ> /i/ | ตัวจบ> /i/ | ตัวจบ> /u/ | ตัวจบ> /u/ | ตัวจบ> /n/ | ตัวจบ> /n/ | ตัวจบ> /ŋ/ | ตัวจบ> /ŋ/ | ตัวจบ> /ŋ/ |
| --- | --- | --- | --- | --- | --- | --- | --- | --- | --- | --- | --- | --- | --- |
| ตัวกลาง | ∅ | -i¹ [ɨ] (อือ) | e, -e [ɤ] (เออ) | a, -a [a] (อา) | ei, -ei [ei̯] (เอย์) | ai, -ai [ai̯] (ไอ/อาย) | ou, -ou [ou̯] (โอว) | ao, -ao [au̯] (เอา/อาว) | en, -en [ən] (เอิน) | an, -an [an] (อัน/อาน) | -ong [ʊŋ] (เวิง, อุง) | eng, -eng [əŋ] (เอิง) | ang, -ang [aŋ] (อัง/อาง) |
| ตัวกลาง | /i/ | yi, -i [i] (อี) | ye, -ie [i̯e] (เย, อีเย) | ya, -ia [i̯a] (ยา, เอีย) |  |  | you, -iu [i̯ou̯] (โยว, โอฺยว) | yao, -iao [i̯au̯] (เยา/ยาว, เอียว) | yin, -in [in] (อิน) | yan, -ian [i̯ɛn] (เยียน, เอียน) | yong, -iong [i̯ʊŋ] (ยฺวืง, อฺวืง) | ying, -ing [iŋ] (อิง) | yang, -iang [i̯aŋ] (เยียง/ยาง, เอียง) |
| ตัวกลาง | /u/ | wu, -u [u] (อู) | wo, -uo³ [u̯o] (วอ, อฺวอ) | wa, -ua [u̯a] (วา, อัว/อวา) | wei, -ui [u̯ei̯] (เวย์, เอฺวย์) | wai, -uai [u̯ai̯] (ไว/วาย, อวาย) |  |  | wen, -un [u̯ən] (เวิน, เอฺวิน) | wan, -uan [u̯an] (วัน/วาน, อวน/อวาน) |  | weng [u̯əŋ] (เวิง, อุง) | wang, -uang [u̯aŋ] (วัง/วาง, อวง/อวาง) |
| ตัวกลาง | /y/ | yu, -ü² [y] (อวี) | yue, -üe² [y̯e] (เยฺว, เอฺว) |  |  |  |  |  | yun, -ün² [yn] (ยฺวืน, อฺวืน) | yuan, -üan² [y̯ɛn] (ยวืออัน, อวืออัน) |  |  |  |
เสียง /ər/ (เออร์ เช่น 而, 二, ฯลฯ) ซึ่งไม่ปรากฏในตาราง จะเขียนเป็น er ซึ่งเป็นเสียงสระตัวเดียวที่ไม่มีเสียงพยัญชนะต้น สำหรับรูปต่อท้าย -r (ร์) ระบบพินอินไม่ได้กำหนดไว้เป็นพิเศษ จึงสามารถนำไปต่อท้ายสระของพยางค์ก่อนหน้าโดยไม่ทำให้เสียงของพยางค์นั้นเปลี่ยนไป นอกจากนี้ก็ยังมี ê [ɛ] (เอ เช่น 欸, 誒) และเสียงกึ่งพยางค์เช่น m (อืม เช่น 呒, 呣), n (อืน เช่น 嗯, 唔), ng (อืง เช่น 嗯, 𠮾) ใช้เป็นคำอุทาน
อะพอสทรอฟี (') จะใช้เพื่อเป็นการแบ่งพยางค์ เมื่อการเขียนติดกันอาจก่อให้เกิดความกำกวม โดยเฉพาะเมื่อเขียนโดยไม่ใส่วรรณยุกต์ เช่นระหว่าง pi'ao (皮袄/皮襖) กับ piao (票) และระหว่าง Xi'an (西安) กับ xian (先)
การถอดเสียงวรรณยุกต์

ระบบพินอินมีเครื่องหมายแทนเสียงวรรณยุกต์ 4 เครื่องหมายด้วยกัน ดังนี้
1. วรรณยุกต์เสียงที่หนึ่ง แทนด้วยขีดระนาบสั้น ๆ (◌̄) เทียบเท่าเสียง สามัญหรือตรี ในภาษาไทย:
2. วรรณยุกต์เสียงที่สอง แทนด้วยขีดสั้น ๆ เอียงขวา (◌́) เทียบเท่าเสียง จัตวา ในภาษาไทย:
3. วรรณยุกต์เสียงที่สาม แทนด้วยขีดรูปลิ่ม (◌̌) คล้ายเสียง เอก ในภาษาไทย (แต่ไม่ใช่เสียง"เอก") :
4. วรรณยุกต์เสียงที่สี่ แทนด้วยขีดสั้น ๆ เอียงซ้าย (◌̀) เทียบเท่าเสียง  โท ในภาษาไทย:
5. วรรณยุกต์เสียงที่ห้า ไม่มีเครื่องหมาย:
ในการใช้เครื่องพิมพ์ดีดหรือคอมพิวเตอร์ อาจใช้ตัวเลขแทนเครื่องหมายวรรณยุกต์ได้ (1 2 3 4 5 ตามลำดับ)
การใส่วรรณยุกต์

โดยดูที่สระ a o e i u ü ตัวอย่างสระ ie ให้ใส่ที่ e เพราะ e มาก่อน (e i) ยกเว้นถ้า iu ใส่ที่ u
| อักษรจีน | พินอิน | อักษรไทย | ความหมาย |
| --- | --- | --- | --- |
| 妈 | mā | มา | แม่ |
| 麻 | má | หมา | ป่าน |
| 马 | mǎ | หม่า | ม้า |
| 骂 | mà | ม่า | ดุด่า |
| 吗 | ma | มะ | หรือ, ไหม |
ดูเพิ่ม

การเขียนคำทับศัพท์ภาษาจีน
อ่านเพิ่ม

Gao, Johnson K. (2005). Pinyin shorthand: a bilingual handbook. Jack Sun. ISBN 9781599712512.
Kimball, Richard L. (1988). Quick reference Chinese : a practical guide to Mandarin for beginners and travelers in English, Pinyin romanization, and Chinese characters. China Books & Periodicals. ISBN 9780835120364.
Pinyin Chinese–English dictionary (ภาษาอังกฤษ). Beijing: Commercial Press. 1979. ISBN 9780471867968.
Yǐn Bīnyōng (尹斌庸); Felley, Mary (1990).  汉语拼音和正词法 [Chinese romanization: pronunciation and orthography] (ภาษาอังกฤษ). ISBN 9787800521485.
แหล่งข้อมูลอื่น

Scheme for the Chinese Phonetic Alphabet—The original 1958 Scheme, apparently scanned from a reprinted copy in Xinhua Zidian. PDF version from the Chinese Ministry of Education. (ในภาษาจีน)
Basic rules of the Chinese phonetic alphabet orthography—The official standard GB/T 16159–2012 in Chinese. PDF version from the Chinese Ministry of Education. (ในภาษาจีน)
HTML version (ในภาษาจีน)
Chinese phonetic alphabet spelling rules for Chinese names—The official standard GB/T 28039–2011 in Chinese. PDF version from the Chinese Ministry of Education (ในภาษาจีน)
HTML version (ในภาษาจีน)
Pinyin-Guide.com เก็บถาวร 2020-11-12 ที่ เวย์แบ็กแมชชีน Pronunciation and FAQs related to Pinyin
Pinyin Tone Tool (archive) Online editor to create Pinyin with tones
ตารางเปรียบเทียบการถ่ายทอดเสียงภาษาจีนในระบบต่าง ๆ รวมทั้งระบบพินอิน
| ด ค กภาษาจีนถิ่นต่าง ๆ อักษรจีน และ ภาษาอื่น ๆ ที่พูดในประเทศจีน |
| --- | --- |
ภาษาจีนทางการ:  จีนกลาง จีนแผ่นดินใหญ่  ไต้หวัน  กวางตุ้งมาตรฐาน ฮ่องกง  มาเก๊า  กวางเจา (โดยพฤตินัย) 
ภาษาหลัก:  จีนกลาง  กั้น  กวางตุ้ง  ฮากกา  เซียง  หมิ่น  อู๋  จิ้น  ฮุย  ผิง 
ภาษาย่อยในภาษาหมิ่น:  หมิ่นกลาง  หมิ่นตะวันออก  หมิ่นเหนือ  หมิ่นใต้  ผูเซียน 
ภาษาย่อยในภาษาหมิ่นใต้:  ไห่หนาน  แต้จิ๋ว  ฮกเกี้ยน 
อักษรจีน:  อักษรจีนตัวเต็ม  อักษรจีนตัวย่อ  พินอิน  จู้อิน 
ภาษาอื่น ๆ ที่พูดในจีน:  จ้วง  ทิเบต  มองโกล  อุยกูร์  คาซัค  คีร์กิซ  ม้ง  เมี่ยน  แมนจู  ไทลื้อ 
รับอิทธิพลจากภาษาจีน:  เกาหลี  ญี่ปุ่น  เวียดนาม 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี 
เสียงวรรณยุกต์
Wikisource
ฮินากิ ยาโนะ

| ฮินากิ ยาโนะ |
| --- | --- |
矢野 妃菜喜
เกิด:  (1997-03-05) 5 มีนาคม ค.ศ. 1997 (27 ปี) จังหวัดเฮียวโงะ ประเทศญี่ปุ่น
ชื่ออื่น: ฮิเนีย (ひにゃ)
อาชีพ: นักพากย์
ปีปฏิบัติงาน: ค.ศ. 2017 – ปัจจุบัน
ส่วนสูง: 150 ซม.
ฮินากิ ยาโนะ (ญี่ปุ่น: 矢野 妃菜喜; โรมาจิ: Yano Hinaki, 5 มีนาคม 1997 –) เป็นนักพากย์ นักร้อง และนักแสดง ชาวญี่ปุ่น เป็นสมาชิกของวง DUSTY FRUITS CLUB อดีตสมาชิกของวงไอดอล piecees, momonaki, ชิริตสึเอบิสึจูงากุ และวงดนตรี อุตาตาเนโกะคาเงกิดัง
ผลงานพากย์ > ซีรีส์อนิเมะ

| ปี | ชื่อเรื่อง | บท |
| --- | --- | --- |
| พ.ศ. 2562 | The Price of Smiles | เอ็มมา |
| พ.ศ. 2563 | เลิฟไลฟ์! ชมรมสคูลไอดอลนิจิงะซากิ | ทากาซากิ ยู |
| พ.ศ. 2564 | สู้เพื่อฝัน ม้าสาวเดอร์บี้ ฤดูกาลที่ 2 | คิตะซัง แบล็ค |
| พ.ศ. 2564 | วันเดอร์เอ็ก ไพรออริตี | ซาวากิ โมโมเอะ |
| พ.ศ. 2564 | ซีเล็กชันโปรเจ็กต์ | มิยามะ สึซึเนะ |
| พ.ศ. 2565 | เลิฟไลฟ์! ชมรมสคูลไอดอลนิจิงะซากิ ฤดูกาลที่ 2 | ทากาซากิ ยู |
| พ.ศ. 2566 | เชื่อมโลกทั้งใบหัวใจสู้ฝัน | ฮารุ |
| พ.ศ. 2566 | สู้เพื่อฝัน ม้าสาวเดอร์บี้ ฤดูกาลที่ 3 | คิตะซัง แบล็ค |
| พ.ศ. 2567 | สลัดรวมมิตรคนเพี้ยนหลุดโลก | ซารา ดา โอดิน |
| พ.ศ. 2567 | ทีมแก้บั๊กในโลกเกมที่ไม่สมบูรณ์ | นิโคล่า |
| พ.ศ. 2567 | นายน้อยจอมโกย ก้าวสู่เส้นทางแห่งวีรบุรุษ | ชิซูกุ |
| พ.ศ. 2568 | เมื่อคู่กัดตัวร้ายกลายเป็นภรรยาหวานใจ | ซากุระโมริ อากาเนะ |
| พ.ศ. 2568 | คุโรอิวะ เมดากะ ไม่เข้าใจความน่ารักของฉันเลย | นัมบะ โทโมะ |
| พ.ศ. 2568 | ผมต้องอยู่กับนินจานีทโอตาคุ! | อิเดอุระ ชิซูริ |
| พ.ศ. 2568 | กระผมเป็น(เบฮีมอธ)มอนสเตอร์ S แรงค์ แต่ตอนนี้ถูกเอลฟ์เลี้ยงในฐาน(แมว)ครับ | อาเรีย |
| พ.ศ. 2568 | ปรมาจารย์ดาบชั้นเซียนมาตบเกรียนถึงเมืองกรุง | ฟิเซล ฮาร์เบลเลอร์ |
ชูอิจิโร อูเมดะ

| ชูอิจิโร อุเมดะ |
| --- | --- |
梅田 修一朗
เกิด:  (1995-10-11) 11 ตุลาคม ค.ศ. 1995 (29 ปี)  จังหวัดชิบะ ประเทศญี่ปุ่น
อาชีพ: นักพากย์
องค์การ: เค็นโปรดักชัน
ชูอิจิโร อูเมดะ (ญี่ปุ่น: 梅田 修一朗; โรมาจิ: Umeda Shūichirō; 11 ตุลาคม ค.ศ. 1995 -) เป็น นักพากย์ชายชาวญี่ปุ่น เกิดที่จังหวัดชิบะ สังกัดเค็นโปรดักชัน
ผลงานพากย์ > ซีรีส์อนิเมะ

| ปี | ชื่อเรื่อง | บท |
| --- | --- | --- |
| พ.ศ. 2561 | Banana Fish | Fellow |
| พ.ศ. 2562 | จิฮายะ กลอนรักพิชิตใจเธอ 3 | Attendant |
| พ.ศ. 2564 | Mazica Party | Student, wizard |
| พ.ศ. 2564 | The World Ends with You: The Animation | Makoto |
| พ.ศ. 2564 | ทรอปิคอล-รูจ! พรีเคียว | Horticulture club member |
| พ.ศ. 2564 | อควาโทปแห่งทรายขาว | Guest |
| พ.ศ. 2565 | จอมเวทแห่งรุ่งอรุณ | เซบิล |
| พ.ศ. 2565 | คุณชิกิโมริไม่ได้น่ารักแค่อย่างเดียวนะ | อิซึมิ ยูกิ |
| พ.ศ. 2565 | อูตาวาเรรูโมโนะ Mask of Truth | Ravie |
| พ.ศ. 2565 | Megaton Musashi ฤดูกาลที่ 2 | Zaskar Dyne |
| พ.ศ. 2566 | เกิดใหม่เป็นหมาของสาวที่แอบชอบ | โปจิตะ |
| พ.ศ. 2566 | ยูกิโอ โก รัช!! | Shewbahha |
| พ.ศ. 2566 | เรเลียนา พระเอกของฉันเป็นท่านดยุก | อดัม เทย์เลอร์ |
| พ.ศ. 2566 | ศึกโลกเวทมนตร์คนพลังกล้าม | Milo Genius |
| พ.ศ. 2566 | ซอม 100: 100 สิ่งที่อยากทำก่อนจะกลายเป็นซอมบี้ | เท็นโด อากิระ |
| พ.ศ. 2566 | เบย์เบลด เอ็กซ์ | คาซามิ เบิร์ด |
| พ.ศ. 2567 | Fluffy Paradise | Ralph |
| พ.ศ. 2567 | นางฟ้าที่แสนโง่เขลา ผู้ร่ายรำกับปีศาจ | ทานิกาวะ ยูยะ |
| พ.ศ. 2567 | หนึ่งห้อง สองหัวใจ อุ่นไอรัก | โทคุมิตสึ ชินทาโร่ |
| พ.ศ. 2567 | อันเนมด์ เมโมรี่ | ลาซาร์ |
| พ.ศ. 2567 | รุ่นพี่สุดสวยคนนี้เป็นผู้ชาย | ฮานาโอกะ มาโคโตะ |
| พ.ศ. 2567 | โชชิมิง: วิธีการเป็นคนธรรมดา | โจโกโร โคบาโตะ |
| พ.ศ. 2567 | รักครั้งนี้มีคนนกเยอะไปมั้ย! | นุคุมิซึ คาซึฮิโกะ |
| พ.ศ. 2567 | มิบุโระ ดาบคลั่งหมาป่าสีคราม | ชิรินุ นิโอะ |
| พ.ศ. 2567 | Puniru Is a Cute Slime | โคทาโร่ |
| พ.ศ. 2567 | นายโดดเดี่ยวพิชิตต่างโลก | ฮารูกะ |
เอกภาพ พลซื่อ

| เอกภาพ พลซื่อม> ป.ช., ม.ว.ม. |
| --- | --- |

เลขาธิการพรรคเสรีธรรม
ดำรงตำแหน่ง พ.ศ. 2539 – พ.ศ. 2544
ก่อนหน้า: พินิจ จารุสมบัติ
ถัดไป: ยุบรวมกับพรรคไทยรักไทย
 
ข้อมูลส่วนบุคคล
เกิด: 5 กันยายน พ.ศ. 2502 (65 ปี) อำเภอเมยวดี จังหวัดร้อยเอ็ด
พรรคการเมือง: พลังประชารัฐ (2561–2563)   ภูมิใจไทย (2563–2564)
คู่สมรส: รัชนี พลซื่อ

เอกภาพ พลซื่อ (เกิด 5 กันยายน พ.ศ. 2502) เป็นนักการเมืองชาวไทย ตําเเหน่งโฆษกกระทรวงเกษตรเเละสหกรณ์ ฝ่ายการเมือง อดีตนายกองค์การบริหารส่วนจังหวัดร้อยเอ็ด  อดีตสมาชิกสภาผู้แทนราษฎร จังหวัดร้อยเอ็ด และอดีตกรรมการบริหารพรรคไทยรักไทย (เป็นหนึ่งในสมาชิกบ้านเลขที่ 111)
ประวัติ

เอกภาพ พลซื่อ เกิดเมื่อวันที่ 5 กันยายน พ.ศ. 2502 ที่อำเภอเมยวดี จังหวัดร้อยเอ็ด เป็นบุตรของอุ่น กับทองดา พลซื่อ จบการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และปริญญาโทศิลปศาสตรมหาบัณฑิต จากมหาวิทยาลัยมหาสารคาม ด้านชีวิตครอบครัวสมรสกับ รัชนี พลซื่อ ข้าราชการการเมือง ตำแหน่งประจำสำนักเลขาธิการนายกรัฐมนตรี ใน รัฐบาล พลเอก ประยุทธ์ จันทร์โอชา อดีตสมาชิกสภาผู้แทนราษฎร จังหวัดร้อยเอ็ด มีบุตรชื่อ เอกรัฐ พลซื่อ เป็นข้าราชการการเมือง ตำแหน่งประจำสำนักเลขาธิการนายกรัฐมนตรี ในรัฐบาลเศรษฐา ทวีสิน
การทำงาน

เอกภาพ พลซื่อ ประกอบอาชีพทนายความ กระทั่งเข้ามาสู่วงการการเมือง โดยได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเอกภาพ ในการเลือกตั้ง เดือนกันยายน พ.ศ. 2535 และได้รับเลือกตั้งเรื่อยมา เคยได้รับแต่งตั้งเป็นเลขาธิการพรรคเสรีธรรม ในระหว่างปี พ.ศ. 2539 จนกระทั่งยุบรวมเข้ากับพรรคไทยรักไทย ในปี พ.ศ. 2544 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปลายปี พ.ศ. 2556 เขาได้เข้าเป็นสมาชิกพรรคชาติไทยพัฒนา
ต่อมาปี 2562 เขาได้ลงสมัครสมาชิกสภาผู้แทนราษฎรแบบแบ่งเขต จังหวัดร้อยเอ็ดในสังกัดพรรคพลังประชารัฐ แต่ไม่ได้รับเลือกตั้ง
และในปี 2563 เขาได้รับเลือกตั้งเป็นนายกองค์การบริหารส่วนจังหวัดร้อยเอ็ด ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 ต่อมาเขาถูกศาลพิพากษาตัดสิทธิ์ทางการเมือง พร้อมชดใช้ค่าเสียหายการเลือกตั้งให้ กกต. จากกรณีการปราศัยหาเสียงโดยมิชอบ
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
น้ำ

บทความนี้เกี่ยวกับแง่มุมทั่วไปของน้ำ สำหรับคุณสมบัติทางวิทยาศาสตร์ (HO) ดูที่ น้ำ (โมเลกุล)
รูปน้ำในสามสถานะ: ในรูปของเหลวเป็นน้ำทะเล ของแข็งเป็นภูเขาน้ำแข็ง สถานะก๊าซอยู่ในรูปแบบความชื้นและเมฆ
น้ำเป็นสารประกอบอนินทรีย์ที่โปร่งใส ไม่มีรส ไม่มีกลิ่น และเกือบไม่มีสี เป็นสารเคมีที่เป็นองค์ประกอบหลักของลำธาร, แม่น้ำ, และมหาสมุทรในโลก เป็นต้น และยังเป็นของเหลวในสิ่งมีชีวิต มีสูตรเคมีของน้ำบริสุทธิ์คือ H2O โมเลกุลของน้ำประกอบด้วยออกซิเจน 1 อะตอมและไฮโดรเจน 2 อะตอมเชื่อมติดกันด้วยพันธะโควาเลนต์ น้ำเป็นของเหลวที่อุณหภูมิและความดันมาตรฐาน แต่พบบนโลกที่สถานะของแข็ง (น้ำแข็ง) และสถานะแก๊ส (ไอน้ำ) น้ำยังมีในสถานะของผลึกของเหลวที่บริเวณพื้นผิวที่ขอบน้ำ นอกจากนี้ยังสามารถเกิดขึ้นตามธรรมชาติ เช่น หิมะ, ธารน้ำแข็ง, และภูเขาน้ำแข็ง, ก้อนเมฆ, หมอก, น้ำค้าง, ชั้นหินอุ้มน้ำ และ ความชื้นในบรรยากาศ
น้ำปกคลุม 71% บนพื้นผิวโลก และเป็นปัจจัยสำคัญต่อชีวิต น้ำบนโลก 96.5% พบในมหาสมุทร 1.7% ในน้ำใต้ดิน 1.7% ในธารน้ำแข็งและชั้นน้ำแข็งของทวีปแอนตาร์กติกาและเกาะกรีนแลนด์ ซึ่งเป็นเศษส่วนเล็กน้อยบนผิวน้ำขนาดใหญ่ และ 0.001% พบในอากาศเป็นไอน้ำ ก้อนเมฆ (ก่อตัวขึ้นจากอนุภาคน้ำในสถานะของแข็งและของเหลวแขวนลอยอยู่บนอากาศ) และหยาดน้ำฟ้า น้ำบนโลกเพียง 2.5% เป็นน้ำจืด และ 98.8% ของน้ำจำนวนนั้นพบในน้ำแข็งและน้ำใต้ดิน น้ำจืดน้อยกว่า 0.3% พบในแม่น้ำ ทะเลสาบ และชั้นบรรยากาศ และน้ำจืดบนโลกในปริมาณที่เล็กลงไปอีก (0.003%) พบในร่างกายของสิ่งมีชีวิตและผลิตภัณฑ์
น้ำบนโลกเคลื่อนที่ต่อเนื่องตามวัฏจักรของการระเหยเป็นไอและการคายน้ำ (การคายระเหย) การควบแน่น การตกตะกอน และการไหลผ่าน โดยปกติจะไปถึงทะเล การระเหยและการคายน้ำนำมาซึ่งการตกตะกอนลงสู่พื้นดิน
น้ำดื่มสะอาดเป็นสิ่งจำเป็นสำหรับมนุษย์และสิ่งมีชีวิตอื่นๆ แม้ว่าน้ำจะไม่มีแคลอรีหรือสารอาหารที่เป็นสารประกอบอินทรีย์ใดๆ การเข้าถึงน้ำดื่มสะอาดได้เปลี่ยนแปลงไปในช่วงหลายศตวรรษที่ผ่านมาในเกือบทุกส่วนของโลก แต่ประชากรประมาณ 1 พันล้านคนยังคงขาดแคลนน้ำดื่มสะอาดและกว่า 2.5 พันล้านคนขาดแคลนสุขอนามัยที่เพียงพอ มีความเกี่ยวพันกันเรื่องน้ำสะอาดและค่า GDP ต่อคน อย่างไรก็ดี นักสังเกตบางคนประมาณไว้ว่าภายในปี ค.ศ. 2025 ประชากรโลกมากกว่าครึ่งหนึ่งจะประสบปัญหาความเสี่ยงที่เกี่ยวกับน้ำ รายงานล่าสุดเมื่อเดือนพฤศจิกายน ค.ศ. 2009 รายงานว่า ภายในปี ค.ศ. 2030 ในพื้นที่ประเทศที่กำลังพัฒนาจะมีความต้องการน้ำจะเพิ่มขึ้นเกิดปริมาณน้ำที่มีกว่า 50% น้ำมีบทบาทสำคัญในเศรษฐกิจโลก เนื่องจากน้ำเป็นตัวทำละลายของสารเคมีหลากหลายชนิดและอำนวยความสะดวกในเรื่องการให้ความเย็นในภาคอุตสาหกรรมและการคมนาคม น้ำจืดประมาณ 70% มนุษย์ใช้ไปกับเกษตรกรรม
คุณสมบัติทางเคมีและฟิสิกส์ > สถานะ

น้ำเป็นของเหลวที่อุณหภูมิและความดันที่มีเพียงพอต่อชีวิตมากที่สุด โดยเฉพาะที่ความดันบรรยากาศปกติที่ 1 บาร์ (0.98692 บรรยากาศ 100 กิโลปาสกาล 14.5 พีเอสไอ) และอุณหภูมิ 373.15 เคลวิน (100 องศาเซลเซียส 212 องศาฟาเรนไฮต์) การเพิ่มความดันบรรยากาศจะลดจุดหลอมเหลวลงเล็กน้อย อยู่ที่ประมาณ −5 องศาเซลเซียส ที่ความดัน 600 บรรยากาศ −22 องศาเซลเซียส ที่ความดัน 2100 บรรยากาศ ผลลัพธ์นี้สัมพันธ์กับหลายสิ่ง ตัวอย่างเช่น สเกตน้ำแข็ง ทะเลสาบแช่แข็งในทวีปแอนตาร์กติกา และการเคลื่อนที่ของธารน้ำแข็ง (ที่ความดันสูงกว่า 2100 บรรยากาศ จุดหลอมเหลวจะเพิ่มขึ้นอย่างรวดเร็วอีกครั้ง และน้ำแข็งจะมีรูปร่างแปลกที่จะไม่เกิดขึ้นที่ความดันต่ำ)
การเพิ่มความดันมีผลกระทบที่สำคัญต่อจุดเดือด นั่นคือที่อุณหภูมิ 374 องศาเซลเซียส ที่ความดัน 220 บรรยากาศ มีผลสำคัญต่อปล่องแบบน้ำร้อนใต้ทะเลลึกและไกเซอร์ การทำอาหารแบบใช้ความดัน และการออกแบบเครื่องจักรไอน้ำ บนยอดเขาเอเวอเรสต์ ที่ความดันประมาณ 0.34 บรรยากาศ น้ำเดือดที่อุณภูมิ 68 องศาเซลเซียส (154 องศาฟาเรนไฮต์)
ที่ความดันบรรยากาศต่ำ (ต่ำประมาณ 0.006 บรรยากาศ) น้ำไม่อาจอยู่ในสถานะของเหลวได้ และจะเปลี่ยนสถานะโดยตรงจากของเหลวเป็นแก๊สโดยการระเหิด ปรากฏการณ์ที่ถูกนำมาใช้ประโยชน์ในการทำอาหารแห้งเยือกแข็ง ที่ความดันบรรยากาศสูง (เหนือ 221 บรรยากาศ) สถานะของเหลวและแก๊สของน้ำไม่อาจแยกความแตกต่างได้ สถานะนี้เรียกว่า ไอน้ำเหนือวิกฤต
น้ำยังแตกต่างจากของเหลวส่วนใหญ่ เนื่องจากน้ำหนาแน่นน้อยลงเมื่อน้ำแข็งตัว ความหนาแน่นสูงสุดของน้ำที่ 1,000 กก./ลบ.ม. (62.43 ปอนด์/ลบ.ฟุต) เกิดที่อุณหภูมิ 3.98 องศาเซลเซียส (39.16 องศาฟาเรนไฮต์) ขณะที่ความหนาแน่นของน้ำแข็งคือ 917 กก./ลบ.ม. (57.25 ปอนด์/ลบ.ฟุต) ดังนั้น ปริมาตรของน้ำขยายตัวร้อยละ 9 เมื่อแข็งตัว รองรับความจริงที่ว่า น้ำแข็งลอยได้ในน้ำที่เป็นของเหลว
ที่อุณหภูมิตั้งแต่ 30 องศาเซลเซียส ถึง 60 องศาเซลเซียส น้ำมีสถานะของเหลว 2 สถานะ
คุณสมบัติทางเคมีและฟิสิกส์ > รสชาติและกลิ่น

ปกติน้ำบริสุทธิ์จะไม่มีรสชาติและไม่มีกลิ่น แม้ว่ามนุษย์จะมีประสาทสัมผัสเฉพาะที่สามารถรับรู้ว่ามีน้ำอยู่ในปากได้ และกบรับรู้กลิ่นของน้ำได้ อย่างไรก็ตาม น้ำจากแหล่งน้ำปกติ (รวมถึงขวดน้ำแร่) มักมีสารละลายจำนวนมากที่อาจให้รสชาติและกลิ่นต่าง ๆ มนุษย์และสัตว์ต่าง ๆ พัฒนาประสาทสัมผัสที่ทำให้ประเมินสภาพดื่มได้ โดยเลี่ยงน้ำที่เค็มเกินไปหรือเหม็นเกินไป
ความแพร่หลายในธรรมชาติ > ในเอกภพ

น้ำส่วนมากในเอกภพเป็นผลพลอยได้จากการก่อตัวของดาวฤกษ์ เมื่อเกิดดาวฤกษ์ขึ้นมา การเกิดเหล่านั้นจะเกิดขึ้นพร้อมกับกระแสของแก๊สและฝุ่นนอกโลก เมื่อสสารเหล่านี้ไหลออกมากระทบกับแก๊สที่อยู่รอบ ๆ ในที่สุด คลื่นกระแทกที่เกิดขึ้นจะบีบและให้ความร้อนกับแก๊ส จะสังเกตเห็นน้ำเกิดขึ้นภายใต้แก๊สความหนาแน่นต่ำนี้
จากรายงาน ในวันที่ 22 กรกฎาคม ค.ศ. 2011 อธิบายถึงการค้นหากลุ่มก้อนของไอน้ำขนาดยักษ์ ประกอบไปด้วยน้ำมากกว่าน้ำในมหาสมุทรบนโลกรวมกันถึง 140 ล้านล้านเท่า กระจายอยู่รอบ ๆ เควซาร์ที่อยู่ห่างจากโลก 12 พันล้านปีแสง นักวิจัยกล่าวว่า "การค้นพบครั้งนี้แสดงให้เห็นว่าน้ำนั้นมีแพร่หลายในเอกภพสำหรับการดำรง ชีวิตเกือบทั้งหมด"
มีการตรวจพบน้ำในกลุ่มเมฆระหว่างดาวภายในดาราจักรทางช้างเผือกของ เราด้วย และยังอาจมีน้ำมากมายในดาราจักรอื่น ๆ เพราะองค์ประกอบของน้ำคือ ไฮโดรเจนและออกซิเจน เป็นธาตุที่มีอยู่มากในเอกภพ กลุ่มเมฆระหว่างดาวในที่สุดก็รวมตัวกันเป็นเนบิวลาสุริยะ และระบบสุริยะ
ความแพร่หลายในธรรมชาติ > ในเอกภพ > ปรากฏในรูปไอน้ำ

ชั้นบรรยากาศของดาวพุธ: 3.4% และน้ำปริมาณมากบนชั้นเอกโซสเฟียร์ของดาวพุธ
ชั้นบรรยากาศของดาวศุกร์: 0.002%
ชั้นบรรยากาศของโลก: ประมาณ 0.40% เหนือชั้นบรรยากาศ 1–4% บนพื้นผิว
ชั้นบรรยากาศของดาวอังคาร: 0.03%
ชั้นบรรยากาศของดาวพฤหัสบดี: 0.0004%
ชั้นบรรยากาศของดาวเสาร์: – ในรูปของน้ำแข็งเท่านั้น
เอนเซลาดัส (ดาวบริวารของดาวเสาร์):  91%
ดาวเคราะห์นอกระบบ ชื่อ  เอชดี 189733 บี และ  เอชดี 209458 บี
ความแพร่หลายในธรรมชาติ > ในเอกภพ > ปรากฏในรูปของเหลว

โลก: 71% ของพื้นโลก
ยูโรปา: พื้นผิวลึกลงไปในมหาสมุทร 100 กิโลเมตร
มีหลักฐานสำคัญชี้ให้เห็นว่าน้ำในรูปของเหลวปรากฏอยู่ใต้พื้นผิวของดวงจันทร์ของดาวเสาร์ชื่อ เอนเซลาดัส
ความแพร่หลายในธรรมชาติ > ในเอกภพ > ปรากฏในรูปของแข็ง

โลก – ส่วนใหญ่ในรูปของแผ่นน้ำแข็งและธารน้ำแข็ง
น้ำแข็งขั้วโลกบนดาวอังคาร
ดวงจันทร์
ไททัน
ยูโรปา
วงแหวนของดาวเสาร์
เอนเซลาดัส
ดาวพลูโต และคารอน
ดาวหาง และแหล่งประชากรของดาวหาง เช่น แถบไคเปอร์ และเมฆออร์ต
หลักฐานล่าสุดชี้ให้เห็นว่ามีน้ำแข็งอยู่ที่ขั้วโลกของดาวพุธ น้ำแข็งอาจปรากฏบนดาวเซเรส และดาวทีทิสด้วย น้ำและสารโวลาไทล์ได้ชนิดอื่นอาจประกอบด้วยองค์ประกอบมากมายที่อยู่ภายในดาวยูเรนัสและดาวเนปจูน และน้ำในชั้นล่างอาจจเป็นในรูปของน้ำไอโอนิกที่เกิดจากโมเลกุลที่แตกตัวเป็นกลุ่มหมอกของไอออนไฮโดรเจนและออกซิเจน และลึกลงไปอีกเป็นน้ำซูเปอร์ไอออนิกที่เกิดจากออกซิเจนตกผลึกแต่ไอออนไฮโดรเจนลอยอย่างอิสระในโครงตาข่าย
แร่ ธาตุบางชนิดบนดวงจันทร์มีโมเลกุลของน้ำเป็นองค์ประกอบ ตัวอย่างในปี ค.ศ. 2008 เครื่องมือปฏิบัติการที่ดีดตัวและระบุอนุภาคพบอนุภาคจำนวนเล็กน้อยภายในหิน ภูเขาไฟที่ลูกเรือของยานอพอลโล 15 นำมาจากดวงจันทร์เมื่อปี ค.ศ. 1971  นาซารายงานการค้นพบโมเลกุลน้ำครั้งนี้โดยนักทำแผนที่แร่ธาตุวิทยาบนดวง จันทร์ของนาซาบนยานอวกาศขององค์กรงานวิจัยอวกาศสัญชาติอินเดียชื่อ Chandrayaan-1 ในเดือนกันยายน ค.ศ. 2009
ดูเพิ่ม

น้ำในด้านของโมเลกุล
วารีบำบัด
วัฏจักรน้ำ
อุทกภาค
อ่านเพิ่ม

Debenedetti, PG., and HE Stanley, "Supercooled and Glassy Water", Physics Today 56 (6), pp. 40–46 (2003). Downloadable PDF (1.9 MB) เก็บถาวร 1 พฤศจิกายน 2018 ที่ เวย์แบ็กแมชชีน
Gleick, PH., (editor), The World's Water: The Biennial Report on Freshwater Resources. Island Press, Washington, D.C. (published every two years, beginning in 1998.) The World's Water, Island Press เก็บถาวร 26 กุมภาพันธ์ 2009 ที่ เวย์แบ็กแมชชีน
Jones, Oliver A.; Lester, John N.; Voulvoulis, Nick (2005). "Pharmaceuticals: a threat to drinking water?". Trends in Biotechnology. 23 (4): 163–167. doi:10.1016/j.tibtech.2005.02.001. PMID 15780706.
Journal of Contemporary Water Research & Education เก็บถาวร 3 มีนาคม 2016 ที่ เวย์แบ็กแมชชีน
Postel, S., Last Oasis: Facing Water Scarcity. W.W. Norton and Company, New York. 1992
Reisner, M., Cadillac Desert: The American West and Its Disappearing Water. Penguin Books, New York. 1986.
United Nations World Water Development Report เก็บถาวร 22 กุมภาพันธ์ 2009 ที่ เวย์แบ็กแมชชีน. Produced every three years.
St. Fleur, Nicholas. The Water in Your Glass Might Be Older Than the Sun เก็บถาวร 15 มกราคม 2017 ที่ เวย์แบ็กแมชชีน. "The water you drink is older than the planet you're standing on." The New York Times (15 April 2016)
แหล่งข้อมูลอื่น

OECD Water statistics เก็บถาวร 2009-01-01 ที่ เวย์แบ็กแมชชีน
The World's Water Data Page
FAO Comprehensive Water Database, AQUASTAT
The Water Conflict Chronology: Water Conflict Database เก็บถาวร 16 มกราคม 2013 ที่ เวย์แบ็กแมชชีน
Water science school (USGS)
Portal to The World Bank's strategy, work and associated publications on water resources
America Water Resources Association เก็บถาวร 24 มีนาคม 2018 ที่ เวย์แบ็กแมชชีน
Water on the web
Water structure and science เก็บถาวร 28 ธันวาคม 2014 ที่ เวย์แบ็กแมชชีน
"Why water is one of the weirdest things in the universe", Ideas, BBC, Video, 3:16 minutes, 2019
The chemistry of water เก็บถาวร 19 มิถุนายน 2020 ที่ เวย์แบ็กแมชชีน (NSF special report)
The International Association for the Properties of Water and Steam
H2O: The Molecule That Made Us, a 2020 PBS documentary
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA 
เกล็ดหิมะ โดย วิลสัน เบนต์ลีย์ ในปี 1902
การแสดงการหยดของน้ำที่มีฟองอากาศซึ่งเกิดจากการหยดของน้ำ
อันนะ นางาเซะ

| อันนะ นางาเซะ |
| --- | --- |
永瀬 アンナ
เกิด:  (2005-03-31) 31 มีนาคม ค.ศ. 2005 (19 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2020 – ปัจจุบัน
องค์การ: 81 Produce
อันนะ นางาเซะ (永瀬 アンナ, 31 มีนาคม  2005 –) เป็น นักพากย์หญิงชาวญี่ปุ่น เกิดที่โตเกียว สังกัด 81 Produce
งานอดิเรกและทักษะพิเศษคือการอ่าน หนังสือ ดูละคร และ บัลเลต์คลาสสิก
ผลงานพากย์

ปริศนาบ้านเก่า เงามรณะ (โคฟุเนะ อุชิโอะ)
ยูเรย์ เดกโค (แฮ็ก)
โมอิปปง! หนึ่งแต้มฝัน (ฮิเมโนะ สึมุงิ)
มหาเวทย์ผนึกมาร (อามาไน ริโกะ)
ปีศาจสาวมีแต่หัวร่วมไขปริศนา (ลุยเซ)
วสันต์ สมานสินธุ์

| ข้อมูลส่วนตัว |
| --- | --- | --- | --- |
วันเกิด:  13 พฤศจิกายน พ.ศ. 2535 (32 ปี)
สถานที่เกิด:  ระยอง  ไทย
ส่วนสูง:  1.69 m (5 ft 6 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  อุดร ยูไนเต็ด
หมายเลข:  88
สโมสรเยาวชน
:  เอสซีจี เมืองทอง ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2016 |  เอสซีจี เมืองทอง ยูไนเต็ด |  1 |  (0) |
| 2017 |  → นครปฐม ยูไนเต็ด (ยืมตัว) |  30 |  (2) |
| 2018–2019 |  อาร์มี่ ยูไนเต็ด (ยืมตัว) |  40 |   |
| 2020–2021 |  สงขลา |  8 |  (1) |
| 2021–2023 |  นครศรีฯ ยูไนเต็ด |  41 |  (1) |
| 2023–2024 |  ลำปาง |  29 |  (3) |
| 2024 |  หนองบัว พิชญ |  3 |  (0) |
| 2025– |  อุดร ยูไนเต็ด |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 มกราคม 2567
วสันต์ สมานสินธุ์ (อังกฤษ: Wasan Samansin, เกิด 13 พฤศจิกายน 2535) นักฟุตบอลอาชีพชาวไทยจากจังหวัดระยองในตำแหน่ง กองกลาง ปัจจุบันเล่นให้กับอุดร ยูไนเต็ด ในไทยลีก 3
วสันต์ย้ายจากสโมสรสงขลา  ในช่วงเลกที่ 2 ของฤดูกาล 2563-2565 ไปร่วมที นครศรีฯ ยูไนเต็ด ในไทยลีก 3 
2566
อวัยวะ

| อวัยวะ> รายละเอียด |
| --- | --- |
ระบบ: ระบบอวัยวะ
ตัวระบุ
ภาษาละติน: organi
ภาษากรีก: Οργανο
FMA: 67498
อภิธานศัพท์กายวิภาคศาสตร์[แก้ไขบนวิกิสนเทศ]
อวัยวะ เป็นกลุ่มของเนื้อเยื่อที่มีหน้าที่คล้ายกัน พืชและสัตว์ต้องพึ่งอวัยวะหลายชิ้นในระบบอวัยวะ หน้าที่ของระบบอวัยวะมักจะมีหน้าที่ทับซ้อนกัน เช่น ไฮโปทาลามัส (hypothalamus) เป็นอวัยวะที่ทำหน้าที่ทั้งในระบบประสาท (nervous system) และระบบต่อมไร้ท่อ (endocrine system) ทำให้การศึกษาทั้งสองระบบมักจะทำร่วมกันเรียกว่า ระบบประสาทและต่อมไร้ท่อ (neuroendocrine system)  เช่นเดียวกันกับ ระบบกล้ามเนื้อและกระดูก (musculoskeletal system)  ซึ่งเป็นความเกี่ยวข้องกันระหว่างระบบกล้ามเนื้อ (muscular system) และ ระบบโครงกระดูก (skeletal system)
อวัยวะของสัตว์

อวัยวะของสัตว์ทั่วๆ ไป รวมทั้งมนุษย์ ได้แก่ หัวใจ (heart), ปอด (lung), สมอง (brain), ตา (eye), คอ (neck), กระเพาะอาหาร (stomach), ม้าม (spleen), กระดูก (bones), ตับอ่อน (pancreas), ไต (kidney), ตับ (liver), ลำไส้ (intestine), ผิวหนัง (skin) (ซึ่งเป็นอวัยวะที่ใหญ่ที่สุดในมนุษย์), มดลูก (uterus), และกระเพาะปัสสาวะ (urinary bladder) อวัยวะของสัตว์ที่อยู่ภายในร่างกายเรียกว่า อวัยวะภายใน (internal organ หรือ viscera)
อวัยวะของพืช

อวัยวะของพืช หรือ โครงสร้างของพืช แบ่งออกเป็น อวัยวะที่ไม่เกี่ยวกับเพศ (vegetative organs) และ อวัยวะสืบพันธุ์ (reproductive organ) อวัยวะที่ไม่เกี่ยวกับเพศได้แก่ ราก (root), ลำต้น (stem) และ ใบ (leaf) ส่วนอวัยวะสืบพันธุ์ ได้แก่ ดอก (flower), เมล็ด (seed), และ ผล (fruit)
อวัยวะที่ไม่เกี่ยวกับเพศมีความสำคัญในการดำรงชีวิตของพืช โดยทำหน้าที่ที่สำคัญต่อชีวิต เช่น การสังเคราะห์ด้วยแสง ในขณะที่อวัยวะสืบพันธุ์เกี่ยวข้องกับการสืบพันธุ์ของพืช แต่ในการสืบพันธุ์แบบไม่อาศัยเพศ อวัยวะที่ไม่เกี่ยวกับเพศก็สามารถที่จะงอกเป็นพืชต้นใหม่ได้
ระบบอวัยวะ

บทความหลัก: ระบบอวัยวะ
กลุ่มของอวัยวะที่เกี่ยวข้องกันเรียกว่า ระบบอวัยวะ (organ system) อวัยวะในระบบเดียวกันอาจมีความสัมพันธ์ร่วมกันได้หลายทาง แต่มักจะมีลักษณะหน้าที่การทำงานเกี่ยวข้องกัน เช่น ระบบขับถ่ายประกอบด้วยอวัยวะหลายอย่างที่ทำหน้าที่ร่วมกันในการผลิต เก็บ และขับปัสสาวะออก
หน้าที่ของระบบอวัยวะมักจะมีหน้าที่ทับซ้อนกัน เช่น ไฮโปทาลามัส (hypothalamus) เป็นอวัยวะที่ทำหน้าที่ทั้งในระบบประสาท (nervous system) และระบบต่อมไร้ท่อ (endocrine system) ทำให้การศึกษาทั้งสองระบบมักจะทำร่วมกันเรียกว่า ระบบประสาทและต่อมไร้ท่อ (neuroendocrine system)  เช่นเดียวกันกับ ระบบกล้ามเนื้อและกระดูก (musculoskeletal system)  ซึ่งเป็นความเกี่ยวข้องกันระหว่างระบบกล้ามเนื้อ (muscular system) และ ระบบโครงกระดูก (skeletal system)